Na temelju članka 127. i članka 165. stavak 1. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/2010., 90/11., 16/12., 86/12., 126/12. i 94/13.) i članka 68. Statuta škole, Školski odbor Osnovne škole Sveti Filip i Jakov raspisuje:

**NATJEČAJ**

**za izbor i imenovanje ravnatelja/ice Škole**

**UVJETI:**

Za ravnatelja/icu može biti izabrana osoba koja ispunjava uvjete za učitelja ili stručnog suradnika sukladno Zakonu o odgoju i obrazovanju u osnovnoj i srednjoj školi, a ima najmanje 5 godina radnog iskustva na odgojno-obrazovnim poslovima u školskim ustanovama.

Ravnatelj/ica se imenuje na vrijeme od 5 godina.

Uz pisanu prijavu na natječaj kandidati su obvezni priložiti u izvorniku ili ovjerenoj preslici:

* životopis,
* domovnicu,
* diplomu,
* dokaz o radnom iskustvu na odgojno-obrazovnim poslovima (potvrda škole),
* dokaz o položenom stručnom ispitu ili da je osoba oslobođena obveze polaganja,
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi.

Prijave s potrebnom dokumentacijom dostaviti na adresu školeOŠ Sv. Filip i Jakov, Mala ulica bb, 23207 Sv. Filip i Jakov, s naznakom «natječaj za ravnatelja/icu Škole - ne otvarati»“, u roku od 8 dana od dana objave natječaja.

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za podnošenje prijave.